Eelnõu

# NARVA LINNAVOLIKOGU

# O T S U S

# Narvas

# 

Projekti „Narva Raekoja hoone ja platsi rekonstrueerimine” oma- ja sildfinantseeringu kinnitamine ning projekti teostaja määramine

# ASJAOLUD JA MENETLUSE KÄIK

Projektiettepanek „Narva Raekoja hoone ja platsi rekonstrueerimine (EU50636)“ on Narva Linnavolikogu 21.04.2016 otsusega nr 144 kinnitatud Narva linnapiirkonna jätkusuutliku arengu tegevuskava (edaspidi tegevuskava) põhinimekirjas. Viimane on aluseks projektile toetuse taotlemiseks Ühtekuuluvuspoliitika fondide rakenduskava 2014−2020 prioriteetse suuna „Jätkusuutlik linnapiirkondade areng” meetmest „Ida-Virumaa linnapiirkondade jätkusuutlik areng”.

Projekti „Narva Raekoja hoone ja platsi rekonstrueerimine (EU50636)“ üldeesmärgiks on Narva Vanalinna kui Narva linnapiirkonna olulisema alakasutatud ala taaselavdamine. Projekti otsene eesmärk on Vanalinna linnaosa keskosa funktsiooni taastamine Raekoja hoone ja platsi rekonstrueerimise ja kasutuselevõtu kaudu. Projekti elluviimine on planeeritud perioodile 2016 – 2021.

Käesoleva Narva linnavolikogu otsusega on vaja kinnitada projekti „Narva Raekoja hoone ja platsi rekonstrueerimine (EU50636)“ oma- ja sildfinantseering 2018. – 2021. aastaks ning määrata projekti teostaja.

Narva Linna Arenduse ja Ökonoomika Amet koostöös Narva Linnavalitsuse Arhitektuuri- ja Linnaplaneerimise ametiga alustas projekti ettevalmistustöid 2016. aastal. 2016.-2018. aastatel oli Narva linna eelarves ettenähtud rahalised vahendid järgmistele tegevustele:

* Uue arhitektuurkonkursi „Narva vanalinna südame arhitektuurivõistlus“ läbiviimine (tulenevalt Villem Tomiste ja Veronika Valgu poolt 2002. a arhitektuurivõistluse võitnud Narva Raekoja platsi lahendust sisaldanud tööst olemasoleval kujul loobumisest);
* Narva Raekoja hoone põhiprojekti täiendamine, Raekoja platsi ja lähitänavate projekteerimine;
* Muud abitegevused

Eelmainitud 2016-2018 tegevuste kogu summa on 82 980 eurot, millest 56 601 eurot on ette nähtud 2018. aasta eelarves. Nimetatud kuludest moodustavad suurema osa projekteerimistööde kulud, mis on osaliselt abikõlblikud meetme „Ida-Virumaa linnapiirkondade jätkusuutlik areng“ raames.

Projekti peamisteks tegevusteks on Raekoja hoone ja platsi rekonstrueerimine ning kasutuselevõtt. Raekoja hoone on plaanitud linna esindushooneks ja turismi objektiks. Narva Raekoja kontseptsioon lähtub Raekoja hoone ajaloolisest taustast, mille kohaselt Narva Raekoda on linna esindus- ja administratiivhoone, millel on kaks peamist funktsiooni:

1. Administratiivne, mis näeb ette hoone kasutamist Narva Linnavalitsuse ja Volikogu poolt nende ülesannete täitmiseks.
2. Avalik funktsioon, mis näeb ette hoone kasutamist linna elanike ja külastajate otstarbeks.

*Raekoda on kolme korruseline hoone, kus on olemas ka soklikorrus (kelder). Hoone kelder on mõeldud avalikuks kasutamiseks ning on täies mahus restoranide kompleksi päralt.*

*Terve esimene korrus on ette nähtud turistidele, kus on planeeritud renditavad ruumid, näiteks martsipani- ning teetoad. Esimesel korrusel on ette nähtud ka turismiinfo ruumid, suveniiride kauplus ning näituse saal.*

*Teine korrus on pidulike ürituste läbiviimiseks mõeldud esinduskorrus, kus on ette nähtud suur saal avalike esindusürituste jaoks, abielude ja sündide pidulikuks registreerimiseks, kontsertideks, etendusteks ning seminaride jaoks.* *Teisel korrusel on ette nähtud linnapea esinduskabinet. Peale Narva Raekoja rekonstrueerimist Narva linnapea töökoht jääb samaks, ehk Narva Linnavalitsuse hoones aadressil Peetri pl 5. Raekojas asuv linnapea esinduskabinet planeeritakse kasutada ainult linnapea pidulike ametlike vastuvõttudeks, ürituste ja pressikonverentside läbiviimiseks.* *Ülejäänud ajal planeeritakse turistidele ja kõikide huvilistele korraldada ekskursioonid.*

*Kolmas korrus on ette nähtud Narva linna volikogu jaoks. Korruse keskmises osas on planeeritud volikogu saal koos garderoobiga ning tõlkijate ruumidega. Volikogu saali pind on 176 m2, mis võimaldab mugavalt mahutada kuni 60 inimest. Volikogu saal kasutatakse volikogu koosolekuteks, aga ülejäänud ajal saali planeeritakse kasutada avalike konverentside ja seminaride läbiviimiseks. Võimalus saali välja rentida ka erinevate kultuuriürituste korraldamiseks.*

Koos Raekoja platsiga rekonstrueeritakse osaliselt Rüütli ja Suur tänavad (platsiga kokkupuutuv osa). Lisaks on ette nähtud Raekoja hoone fassaadi ja platsi välisvalgustus.

Projekti planeeritud tegevused:

1. Narva Raekoja hoone põhiprojekti täiendamine ning Raekoja platsi ja lähitänavate projekteerimine *(abikõlblik kuluperiood on alates 2016. aastast)*;
2. Narva Raekoja hoone ja platsi rekonstrueerimine ning ehitustöödega kaasnevad tööd (sh sisustamine, omanikujärelevalve, muinsuskaitseline järelevalve, ehitusjuhtimine, autorijärelevalve, arheoloogilised uuringud, hangete ettevalmistamine ja korraldamine);

Programmi toetus moodustab kuni 85% abikõlblikest projekti kuludest. Abikõlblikeks kuludeks on kulud, mis on seotud avaliku funktsiooniga. Administratiivfunktsiooniga seotud kulud on mitteabikõlblikud meetme toetuse saamiseks. Narva Raekoja hoone administratiivse funktsiooniga osa moodustab 19% kogukuludest.

Projekti „Narva Raekoja hoone ja platsi rekonstrueerimine (EU50636)“ eeldatav kogumaksumus on kuni  7 193 118 eurot, millest meetme toetus moodustab kuni 4 938 117,50 eurot (*85% abikõlblikest projekti kuludest*). Narva linna abikõlblik omafinantseering on kuni 871 432,50 eurot, mitteabikõlblike kulude omafinantseering on kuni 1 383 568 eurot, kokku linna omafinantseering moodustab kuni 2 255 001 eurot. Arvestades maha 2016.-2017. aastatel Narva linna eelarves osaliselt abikõlbliku omafinantseeringu katteks eraldatud rahalistest vahenditest tehtud kulusid summas 26 379 eurot, tuleb kinnitada projekti „Narva Raekoja hoone ja platsi rekonstrueerimine (EU50636)“ omafinantseering 2018.-2021. aastatele kuni **2 228 622,50** eurot.

Projekti omafinantseerimise ja sildfinantseerimise summad aastate lõikes kajastatakse Narva linna arengukava tegevuskavas ja eelarvestrateegias.

Projekt on vastavuses strateegiliste dokumentidega:

1. Narva linna arengukava 2008-2021;

Strateegiline eesmärk: 1.4. turismi arenguks on loodud tingimused;

Tegevussuund: 1.4.1. luua linna külaliste jaoks meeldiv turismiinfrastruktuur;

Ülesanded: 1.4.1.4. turismiobjektide funktsioneerimise tagamine;

Tegevused: Narva Raekoja hoone ja platsi rekonstrueerimine.

1. Narva linnapiirkonna jätkusuutliku arengu strateegia 2014-2025 (lk 26 punkt 1 ja 1.1):

* Linnasisesed kõrge arengupotentsiaaliga mahajäetud ja alakasutatud alad, mis vajavad taaselavdamist: Narva vanalinn (Raekoda ja selle ümbrus).

# ÕIGUSLIKUD ALUSED

* 1. Kohaliku omavalitsuse korralduse seaduse (edaspidi KOKS) § 22 lg 1 p 1 kohaselt kuulub valla- või linnaeelarve vastuvõtmine ja muutmine volikogu ainupädevusse.
  2. Vastavalt KOKS § 22 lõike 1 p-le 8 volikogu ainupädevusse kuulub laenude ja teiste varaliste kohustuste võtmine.
  3. Vastavalt KOKS § 37 lg-le 3 varaliste kohustuste võtmise aluseks on arengukava.
  4. Narva Linnavolikogu 29. juuni 2000. a määrusega nr 36 kinnitatud „Narva linna põhimääruse“ p 4.4.14. kohaselt volikogu ainupädevusse kuulub laenude ja teiste varaliste kohustuste võtmine.

# OTSUS

* 1. Kinnitada projekti „Narva Raekoja hoone ja platsi rekonstrueerimine (EU50636)“ omafinantseeringuks 2018.-2021. aastatel kokku kuni **2 228 622,50** eurot.
  2. Projekti positiivse rahastamisotsuse korral Narva Linnavalitsusel lubada võtta laenu omafinantseeringu katteks 2018. – 2021. aastatel kokku kuni **2 228 622,50** eurot.
  3. Projekti positiivse rahastamisotsuse korral Narva Linnavalitsusel lubada võtta laenu sildfinantseeringu katteks 2018. – 2021. aastatel kokku kuni **4 938 117,50** eurot.
  4. Projekti omafinantseerimise ja sildfinantseerimise summad aastate lõikes kajastada Narva linna arengukava tegevuskavas ja eelarvestrateegias.
  5. Projekti teostajaks määrata Narva Linna Arenduse ja Ökonoomika Amet (registrikood 75029524) koos kõigi taotleja õiguste ja kohustustega.

# RAKENDUSSÄTTED

* 1. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
  2. Otsus jõustub seadusega sätestatud korras.

Aleksandr Jefimov

Linnavolikogu esimees